stanford-oval/wikipedia huggingface dataset:
Musiikin tähtihetkiä 17
Kappaleet

Levy 1:
Tango granada (3:01)
Manhattan (4:00)
April in Paris (3:29)
People will say we're in love (2:29)
If I loved you (4:14)
Syysunelmia (2:29)
Muistatko Monrepos'n (3:16)
Kaunis kotimaani (2:47)
Karjalan kunnailla (2:01)
Puhu hiljaa rakkaudesta (2:52)
Seireenien kutsu (2:40)
Ai ai sentään (2:50)
Granada (3:15)
Fantasy for brass (3:52)
Akselin ja Elinan häävalssi (3:04)
Romanssi (3:32)
Exodus (3:20)
Kaksi ruusua (2:18)
Kultaiset korvarenkaat (3:37)
Kuolleet lehdet (3:54)
Manzanilla (2:47)
Niin paljon kuuluu rakkauteen (3:19)
Levy 2:
Olen kuullut on kaupunki tuolla (2:34)
Rakastan sinua, elämä (3:05)
Siks oon mä suruinen (3:34)
Särkyneiden toiveiden katu (3:13)
Tummat silmät (3:07)
Cherbourgin sateenvarjot (3:51)
Häämuistojen valssi (3:08)
Kenties kenties (2:42)
Liian vähän aikaa (2:53)
Liljankukka (3:12)
Mustasukkaisuutta (3:41)
Rakkauden satu (3:09)
Ramona (3:33)
Yli rajojen (2:38)
Lili Marlene (2:19)
Hopeinen kuu (3:18)
Ensi kerran (2:21)
Valaistu ikkuna (3:22)
Sikermä (4:25)
Saavuthan jälleen Roomaan (3:38)
Sydämeni jäi Sorrentoon (2:19)
On hetki (3:05)
Nursultan Nazarbajev

| Nursultan Nazarbajev> Нұрсұлтан Назарбаев |
| --- | --- |
 Nazarbajev Astanan talousfoorumissa 2020
Kazakstanin 1. presidentti
 24.4.1990–20.3.2019  
Pääministeri:  Sergei Tereštšenko Akežan Kažegeldin Nurlan Balgimbajev Qasym-Žomart Toqajev Imangali Tasmagambetov Danijal Ahmetov Kärim Mäsimov
Seuraaja:  Kasym-Žomart Tokajev
Kazahstanin SNT:n kommunistisen puolueen pääsihteeri
 22.6.1989–14.12.1991  
Edeltäjä:  Gennadi Kolbin
Seuraaja:  virka lakkautettu
Kazahstanin SNT:n korkeimman neuvoston puheenjohtaja
 22.2.1990–24.4.1990  
Edeltäjä:  Bajken Ašimov
Seuraaja:  Uzaqbaj Qaramanov
Kazahstanin SNT:n ministerineuvoston puheenjohtaja
 22.3.1984–27.7.1989  
Edeltäjä:  Bajken Ašimov
Seuraaja:  Uzaqbaj Qaramanov
Henkilötiedot
Syntynyt: 6. heinäkuuta 1940 (ikä 84) Tšemolgan, Kazahtanin SNT, Neuvostoliitto
Puoliso:  Sara Nazarbayeva
Tiedot
Puolue:  NKP (ennen 1991) Nur Otan (1999–)
Uskonto:  sunnalaisuus
 Nimikirjoitus
Aiheesta muualla
www.akorda.kz
Nursultan Äbışūly Nazarbajev (kaz. Нұрсұлтан Әбішұлы Назарбаев; ven. Нурсултан Абишевич Назарба́ев, Nursultan Abiševitš Nazarbajev) (s. 6. heinäkuuta 1940, Tšemolgan, Kasasaiskin (ennen Kaskelenin) piiri, Alma-Atan alue) on kazakstanilainen poliitikko, joka toimi maansa presidenttinä sen itsenäistymisestä alkaen vuodesta 1991 maaliskuuhun 2019. Huolimatta erostaan presidentin virasta hän toimii silti valtion turvallisuuskomitean puheenjohtajana sekä valtapuolue Nur Otanin johtajana. Lisäksi hänellä oli perustuslaissa määritelty asema ”kansakunnan johtajana” vuosina 2010–2022.
Nazarbajev toimi aiemmin Kazakstanin neuvostotasavallan pääministerinä vuodesta 1984 ja vuosina 1989–1991 Neuvostoliiton kommunistiseen puolueeseen kuuluneen Kazakstanin kommunistisen puolueen pääsihteerinä. Kazakstanin presidentiksi hän tuli vuonna 1990 ja seuraavana vuonna hän jatkoi täysin itsenäiseksi julistautuneen Kazakstanin ensimmäisenä presidenttinä.
Nursultan Nazarbajevin asema oli vahva maan itsenäistymisestä alkaen. Hän ilmoitti eroavansa tehtävistään 19.3.2019 pitämässään televisiopuheessa. Kazakstanin pääkaupungin Astanan nimi oli vuosina 2019–2022 Nur-Sultan eronneen presidentin kunniaksi.
Nazarbajev on kuitenkin edelleen ollut merkittävä poliittinen vallankäyttäjä ja maan tosiasiallinen johtaja, sillä hän toimii vaikutusvaltaisena Kansallisen turvallisuusneuvoston puheenjohtajana. Uuden presidentin Kassym-Jomart Tokayevin on huomioitava kaikessa edeltäjänsä näkemykset. Nazarbajevin tytär Dariga Nazarbajeva seurasi uutta presidenttiä maan senaatin puheenjohtajana ja häntä on myös veikattu Tokayevin seuraajaksi. Nursultan Nazarbajev jatkoi presidentinvirasta erottuaan myös edelleen hallitsevan Nur Otan -puolueen johtajana.
Toiminta Neuvostoliitossa

Nazarbajev työskenteli 1960–1969 Karagandin terästehtaassa. 1969–1973 hän työskenteli Neuvostoliiton kommunistisen puolueen nuorisojärjestössä Komsomolissa Termirtaun (kazakiksi Temirtaw'n) kaupungissa Karakandan alueella. 1973–1977 vuosina hän toimi Karagandin terästehtaan puoluesihteerinä. 1977–1979 vuosiksi hänestä tuli Karakandan alueen aluekomitean toinen sihteeri. 1979–1984 hänestä tuli Kazakstanin kommunistisen puolueen keskuskomitean sihteeri ja 1984-1989 hän toimi Kazakstanin sosialistisen neuvostotasavallan toimeenpanevan komitean puheenjohtajana (vastaa neuvostotasavallan pääministerin tehtävää). 1989–1991 Nazarbajev toimi Kazakstanin kommunistisen puolueen keskuskomitean ensimmäisenä sihteerinä sekä helmikuusta huhtikuuhun Kazakstanin sosialistisen neuvostotasavallan korkeimman neuvoston puheenjohtajana (neuvostotasavallan valtiopäivien puhemiehenä, joka on muodollisesti korkea-arvoisin tehtävä neuvostotasavallassa). Tämän jälkeen hänestä tuli Kazakstanin tasavallan presidentti.
Nazarbajev arvosteli tammikuussa 1986 Kazahstanin kommunistisen puolueen 16. puoluekokouksessa tiedeakatemian päällikkö Askar Kunajevia akatemian uudistusten keskeneräisyydestä. Puolueen pääsihteeri ja Askar Kunajevin veli Dinmuhamed Kunajev vei asian Moskovaan ja vaati Nazarbajevin eroa, kun taas Nazarbajevin kannattajat vaativat Kunajevin eroa. Gorbatšov jätti molemmat ilman paikkaa ja nimitti puolueen johtoon Venäjältä kotoisin olevan Gennadi Kolbinin, joka oli etnisesti venäläinen tai tšuvassi. Nimitys johti Alma-Atassa 17.–19. joulukuuta 1986 kolmipäiväisiin väkivaltaisiin mellakoihin, jotka tunnetaan nimellä Jeltoqsan (Желтоқсан, suom. joulukuu). Levottomuudet olivat yksi ensimmäisiä merkkejä Neuvostoliiton kansallisuuspolitiikan epäonnistumisesta. Nazarbajev syrjäytti Kolbinin syyskuussa 1989.
Heinäkuussa 1991 Neuvostoliiton presidentti Mihail Gorbatšov, Venäjän presidentti Boris Jeltsin ja Nazarbajev tapasivat Moskovassa, jossa keskusteltiin uudesta liittosopimuksesta, jonka solmimisen jälkeen Gorbatšovin piti jatkaa liittovaltion presidenttinä ja Nazarbajevista oli tarkoitus tulla Neuvostoliiton pääministeri.
Vallan keskittyminen Nazarbajeville > Ensimmäinen kausi

Kazakstanin neuvostotasavallan muodollisessa asemassa ollut parlamentti, korkein neuvosto valitsi Nursultan Nazarbajevin presidentiksi 1990. Hänen toimikauttaan jatkettiin seitsemällä vuodella kansanäänestyksessä huhtikuussa 1995. Saman vuoden elokuussa säädettiin, että sama henkilö voi olla presidenttinä kerrallaan vain kaksi peräkkäistä kautta.[lähde? ]
Vallan keskittyminen Nazarbajeville > Toinen kausi rajoituksia poistamalla

Kazakstanin parlamentti teki muutoksia presidentinvaalia koskeviin osiin perustuslaissa 1998. Muutokset poistivat presidentille asetetun 65 vuoden ikärajoituksen ja neuvostoajalta peräisin olleen pätevyysvaatimuksen vähintään 50 prosentin äänestysvilkkaudesta. Toimikautta myös pidennettiin viidestä vuodesta seitsemään vuoteen. Mahdollisten vastaehdokkaiden asettamisen kannalta sääntömuutosten katsottiin tulleen vain hieman ennen vaalia tammikuussa 1999, jossa Nazarbajev sai toisen toimikauden.[lähde? ]
Vallan keskittyminen Nazarbajeville > Kolmas kausi ja henkilöpalvonta

Koska 1999 vaalia seurannut vaali oli pidettävä toimikautta päättyneen vuoden joulukuun ensimmäisenä sunnuntaina, tuli epäselväksi, olisiko vaali pitänyt pitää seitsemän vuoden ja yhdentoista kuukauden päästä edellisestä ensimmäisenä sunnuntaina joulukuussa 2006. Kazakstanin korkein oikeus päätti, ettei vaalia voitu pitää seitsemän vuoden ja yhdentoista kuukauden päästä edellisistä, vaan ne tuli järjestää jo joulukuussa 2005. Poistettiin myös rajoitus, jonka mukaan sama henkilö saa olla vain kaksi kertaa peräkkäin presidenttinä. Nursultan Nazarbajev tuli valittua kolmannelle kaudelleen saaden 91,15 prosenttia äänistä. Hänet vapautettiin rikosoikeudellisesta vastuusta presidenttikauden jälkeenkin, ja hänelle annettiin henkilöpalvontaan liittyvä arvonimi "Kazakstanin tasavallan ensimmäinen presidentti – kansanjohtaja" vuonna 2010.
Vallan keskittyminen Nazarbajeville > Yksinvaltaisuuden huipennus

Nazarbajev lujitti yksinvaltaista asemaansa entisestään presidentinvaaleissa 2011 ja 2015, joissa hän sai 95,55 prosenttia ja 97,75 prosenttia äänistä.
Nazarbajev ja Suomi

Suomessa Nursultan Nazarbajev kävi ensimmäisen kerran heinä-elokuussa 1962 Helsingin nuorisofestivaaleilla Neuvostoliiton valtuuskunnan jäsenenä. Presidenttinä Nazarbajev teki valtiovierailun Suomeen vuonna 2018.
Ulko- ja kauppapolitiikka

Nazarbajev on pyrkinyt tasapainoon, länsimielisyyden lisäksi hän on halunnut säilyttää Venäjän tuen. Hän avasi Kazakstanin öljykentät yhdysvaltalaisille öljy-yhtiöille, ja lopuksi myös kiinalaisille. Hän on pyrkinyt vapauttamaan taloutta ilman poliittisen ilmapiirin vapauttamista, mikä on johtanut toisinajattelijoiden vainoon, vaalien ehdokkaiden hylkäämisiin ja lehdistövapauden rajoituksiin. Hänen tyttärensä Dariga Nazarbajeva johti valtion uutistoimisto Khabaria, ja myöhemmin isäänsä tukevaa Asar-puoluetta, mutta on sittemmin riitautunut isänsä kanssa. Kannattajiensa mukaan Nazarbajev on parantanut kansan elinoloja. Lännessä häntä on kiitelty maan kehityksestä ja kasvun ja vakauden säilyttämisestä öljyrikkaalla alueella. Nazarbajev aloitti myös pääkaupungin siirron Almatysta (ent. Alma-Ata) Astanaan vuonna 1997. Vuonna 2019 Astanan nimeksi vaihdettiin Nur-Sultan.
Vuonna 2010 parlamentti antoi Nazarbajeville arvonimen kansakunnan johtaja ja hän sai syytesuojan. Nazarbajevin epäiltiin pyrkivän elinikäiseksi presidentiksi. Nazarbajev järjesti 3. huhtikuuta 2011 ennenaikaiset presidentinvaalit. Ennenaikaisten vaalien toteuttamiseen vaadittiin perustuslain lisäys. 70-vuotiaalla Nazarbajevilla oli vaaleissa kolme vastaehdokasta, mutta he sanoivat haluavansa Nazarbajevin voittoa ja kertoivat kilpailevansa vain kakkossijasta.
Heinäkuussa 2011 saksalainen Bild-lehti kertoi että Nazarbajev oli salaisesti sairaalassa Hampurissa. Kazakstanin ulkoministeriö kiisti tiedon.
Presidentti Nazarbajev tiedotti helmikuussa 2014, että Kazakstanin tulisi harkita maan nimen vaihtamista Kazak Yeliksi. Nazarbajevin mukaan nimen vaihtaminen houkuttelisi uusia ulkomaisia investointeja, koska maata ei enää yhdistettäisi muihin -stan -päätteisiin valtioihin. Hän myös huomautti ei -stan päätteisen Mongolian saavan Kazakstania enemmän investointeja siitä huolimatta, että maa on kahden miljoonan asukkaan väkiluvullaan huomattavasti Kazakstania pienempi. Nazarbajev kuitenkin totesi myös, että asiasta tulee ehdottomasti ensin keskustella kansan kanssa.
Arvonimiä

taloustieteiden tohtori
akateemikko
Alf-Farabin yliopiston kunniaprofessori
Valko-Venäjän akatemian kunniajäsen
Venäjän sosiaalisten tieteiden akateemikko
Lomonosovin yliopiston kunniaprofessori
kansainvälisen insinööriakatemian akateemikko
Perhesuhteet

Hänen vanhin tyttärensä Dariga Nursultanovna Nazarbajeva,  oli varapääministeri, 11. syyskuuta 2015 lähtien ja  maan senaatin puheenjohtaja vuodesta 2019 lähtien.
Aiheesta muualla

Kuvia tai muita tiedostoja aiheesta Nursultan Nazarbajev Wikimedia Commonsissa
Natko Zrnčić-Dim

| Mitalit | Mitalit | Mitalit |  |
| --- | --- | --- | --- |
|  Natko Zrnčić-Dim  |  Natko Zrnčić-Dim  |  Natko Zrnčić-Dim  |  |
Maa:   Kroatia
Miesten alppihiihto
| MM-kilpailut  | MM-kilpailut  | MM-kilpailut  |  |
|  Pronssia | Val d'Isère 2009 | alppiyhdistetty |  |
Natko Zrnčić-Dim (s. 7. maaliskuuta 1986) on kroatialainen alppihiihtäjä, joka on menestynyt parhaiten alppiyhdistetyn kilpailuissa.
Zrnčić-Dim saavutti pronssia Val d'Isèren MM-kisojen 2009 superalppiyhdistetyssä. Samojen kisojen pujottelussa hän sijoittui 14:nneksi, syöksylaskussa 19:nneksi, supersuurpujottelussa 23:nneksi ja suurpujottelussa 27:nneksi. Garmisch-Partenkirchenin MM-kilpailuissa 2011 hän oli superalppiyhdistetyssä kahdeksas, supersuurpujottelussa 26:s ja syöksylaskussa 28:s. Torinon olympialaisissa 2006 hän oli suurpujottelussa 25:s, Vancouverissa 2010 pujottelussa 19:s ja yhdistetyssä 20:s, Sotšissa 2014 yhdistetyssä kymmenes, supersuurpujottelussa 19:s ja syöksylaskussa 29:s.
Zrnčić-Dim saavutti uransa ensimmäisen maailmancupin palkintokorokepaikan oltuaan kolmas superyhdistetyn kilpailussa Val d'Isere'ssä 3. helmikuuta 2008. Bode Millerin voittama kilpailu oli Kroatialle menestyksekäs, sillä Ivica Kostelić sijoittui toiseksi. Zrnčić-Dim oli aiemmin sijoittunut maailmancupissa parhaimmillaan yhdeksänneksi niin ikään superyhdistetyssä muutamaa viikkoa aiemmin Wengenissä. Uransa toisen palkintosijan hän sai oltuaan kolmas Kitzbühelin alppiyhdistetyssä tammikuussa 2009. 4. joulukuuta 2009 Zrnčić-Dim oli kolmas Beaver Creekin superyhdistetyssä, 30. tammikuuta 2011 toinen Chamonix'n superyhdistetyssä ja 17. tammikuuta 2014 kolmas Wengenin superyhdistetyssä.
Zrnčić-Dim sijoittui alppiyhdistetyn cupissa viidenneksi kaudella 2013–2014. Hän on yltänyt maailmancupin pisteille 22 kertaa yhdistetyssä, kymmenen kertaa syöksylaskussa. kolme kertaa pujottelussa ja kaksi kertaa supersuurpujottelussa (kauden 2013–2014 loppuun mennessä).
Nicole Gius

Nicole Gius, Semmering 2008
Nicole Gius (s. 16. marraskuuta 1980 Silandro, Italia) on italialainen alppihiihtäjä, joka on erikoistunut tekniikkalajeihin eli pujotteluun ja suurpujotteluun. Gius kilpaili ensimmäisen kerran maailmancupissa 6. tammikuuta 1998 Bormion suurpujottelussa, mutta hän karsiutui eikä saavuttanut pisteitä.
Gius sijoittui Salt Lake Cityn olympialaisissa 2002 pujottelussa kymmenenneksi. Santa Caterinan MM-rinteillä 2005 hän oli pujottelussa neljästoista, Åressa 2007 kahdestoista, Val d'Isèressä 2009 viides ja Garmisch-Partenkirchenissä 2011 20:s. Vancouverin olympialaisissa 2010 hän sijoittui samassa lajissa kahdeksanneksi.
Gius sijoittui maailmancupissa ensimmäisen kerran kärkikolmikkoon oltuaan kolmas Semmeringin pujottelukilpailussa joulukuussa 2002. Zagrebin pujottelussa hän oli toinen kaudella 2008–2009. Suurpujottelussa hän on ollut toinen Kranjska Gorassa tammikuussa 2007 sekä kolmas Lienzissä joulukuussa 2007.
Aiheesta muualla

Nicole Giusin kotisivut (Arkistoitu – Internet Archive) (italiaksi) (saksaksi)
Nicole Gius Kansainvälinen hiihtoliitto (FIS). (englanniksi)
Moottoritorpedovene Hurja

| Hurja (MTV 2) MAS 221 |
| --- | --- |

Aluksen vaiheet
Rakentaja:  Cantiere navale fratelli Orlando, Livorno
Palveluskäyttöön:  1922
Tila:  romutettu
Tekniset tiedot
Uppouma:  13 t
Pituus:  16,2 m
Leveys:  3 m
Syväys:  1,2 m
Koneteho:  2 × Isotta Franschini 375 kW
Nopeus:  25 solmua
Toimintamatka:  150 mpk
Miehistöä:  1+6
Aseistus
Aseistus:  2 × 45 cm torpedoa 1 × 7,6 mm konekivääri
Moottoritorpedovene Hurja oli Suomen merivoimien Sisu-luokan moottoritorpedovene, joka hankittiin 1920 Italiasta.
Valmistus

Alus rakennettiin Italian Livornossa 1917 nimellä MAS 221. Suomi osti aluksen 1920, jolloin se nimettiin MTV 2:ksi.
Palvelus

Hurja ei ehtinyt ottaa osaa varsinaisiin sotatoimiin. Talvisodan alkaessa se oli jo telakoitu ja ennen jatkosodan alkua se poistettiin laivaston vahvuudesta kesäkuussa 1941, koska koneet olivat loppuun ajettuja. Aluksen rungon huonokuntoisuus esti koneiston täydellisen uusinnan. Alus romutettiin sotien jälkeen.
Vaikka alus ei ehtinyt sotaan, se teki kuitenkin tärkeän työn Suomen merivoimien palveluksessa kahdenkymmenen purjehduskautensa aikana kouluttaen huomattavan määrän upseereita ja varusmiehiä torpedoaseen käyttäjiksi.
Nathan Baker

| 0 | 1 | 2 |
| --- | --- | --- |

Henkilötiedot
Koko nimi: Nathan Luke Baker
Syntymäaika: 23. huhtikuuta 1991 (ikä 33)
Syntymäpaikka: Worcester, Englanti
Pelipaikka: keskuspuolustaja
Pituus: 191 senttimetriä
Seura
Seura: Bristol City
Junioriseurat
2007-2009: Aston Villa
Seurat
| Vuodet | Seura | O (M) |
| 2009–  2009-2010 | Aston Villa  Lincoln City (laina) | 0 (0)  18 (0) |
Maajoukkue
| 2008-2010 | Englannin alle 19v | 9 (0) |
 Seurajoukkueuran tilastot kattavat vain kansalliset sarjat, päivitetty 9. toukokuuta 2010.  Maajoukkueuran tilastot päivitetty 5. elokuuta 2010.
Nathan Luke Baker (s. 23. huhtikuuta 1991) on englantilainen jalkapalloilija, joka pelasi yli sata liigaottelua Aston Villassa keskuspuolustajana. Vuonna 2017 hän siirtyi Bristol Cityyn.
Ura > Aston Villa

Baker allekirjoitti Villa-sopimuksen 13-vuotiaana ja debytoi akatemiassa vuonna 2007. Hän oli Villan puolustuksen kulmakivi yhdessä Ciaran Clarkin kanssa kaudella 2007–2008. Hän teki yhden maalin 23. esiintymisessä akatemian joukkueessa sinä kautena, ja 2 maalia 7. pelissä reservijoukkueelle.
Puolustaja pääsi edustusjoukkueeseen kesällä 2008. Baker kuitenkin istui suurimman osan ajastaan penkillä, mutta loppuvuodesta 2008 hän sai numeron 48.
Ura > Lincoln City

Lokakuussa 2009 Baker allekirjoitti kuukauden mittaisen lainasopimuksen Eric Lichajin kanssa Lincoln Citylle. Lincoln City pidensi Bakerin lainaa 2009–2010 loppuun saakka.
Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista. 
Alkuperäinen artikkeli: en:Nathan Baker
Käännös suomeksi
Nicole Gibbs

| Nicole Gibbs |
| --- | --- |

Henkilötiedot
Syntynyt: 3. maaliskuuta 1993 (ikä 31)
Kansalaisuus:   Yhdysvallat
Tennispelaaja
Pituus:  168 cm
Kätisyys:  oikea
Ammattilaisena:  kesäkuu 2013–
Palkintorahat:  1 839 720 USD
Kaksinpeli
Paras sijoitus:  68. (25.7.2016)
Voitot/tappiot:  303–221
Grand Slam -turnauksissa
Australian avoimet:  3. kierros (2017)
Ranskan avoimet:  1. kierros (2015, 2016)
Wimbledon:  1. kierros (2015, 2016)
Yhdysvaltain avoimet:  3. kierros (2014)
Nelinpeli
Paras sijoitus:  107. (19.9.2016)
Voitot/tappiot:  62–70
Aiheesta muualla
ITF
WTA
Nicole Gibbs (s. 3. maaliskuuta 1993 Cincinnati, Ohio) on yhdysvaltalainen tennispelaaja. Parhaimmillaan hän on ollut kaksinpelissä WTA-listan sijalla 68 heinäkuussa 2016. Hän on voittanut urallaan viisi ITF-turnausta kaksinpelissä.
Gibbs teki WTA-turnausdebyyttinsä heinäkuussa 2012 pelatussa Stanfordin turnauksessa. Hän voitti turnauksen ensimmäisellä kierroksella Noppawan Lertcheewakarnin. Toisella kierroksella hän hävisi Serena Williamsille. Grand Slam -turnauksen pääsarjassa Gibbs pelasi ensimmäisen kerran Yhdysvaltain avoimissa, jossa hän hävisi ensimmäisen kierroksen ottelunsa.
Toukokuussa 2019 Gibbsillä diagnosoitiin mukoepidermoidinen karsinooma eli sylkirauhasen syöpä, jonka johdosta hänet leikataan ja näin joutuu jättämään pelaamatta ainakin Ranskan avoimet 2019.
Aiheesta muualla

Nicole Gibbs WTA:n sivuilla (englanniksi)
Nicole Gibbs ITF:n sivuilla (englanniksi)
Nicole Jaffe

| Nicole Jaffe> Henkilötiedot.Näyttelijä |
| --- | --- |
Aktiivisena:  1968–2003
Merkittävät roolit:  Velma Dinkley (Scooby-Doo, Where Are You!)
Aiheesta muualla
IMDb 
Elonet
Nicole David (o.s. Jaffe) on yhdysvaltalainen entinen ääninäyttelijä, joka toimii nykyisin elokuvanäyttelijöiden agenttina. Hänet tunnetaan parhaiten roolistaan Scooby-Doo -televisiosarjan Velman alkuperäisenä äänenä. Ennen äänirooliaan Jaffe esiintyi elokuvissa Riemukupla (1968), Tytöistä on pelkkää harmia (1969) ja Pikkusisko (1969).
Jaffe lopetti myöhemmin näyttelemisen mentyään naimisiin Brad Davidin kanssa vuonna 1973 ja vaihtoi uransa agentiksi William Morrisin elokuvanäyttelijöiden agentuuriin. Hän kuitenkin palasi 2000-luvun vaihteessa takaisin Velman rooliin Warner Bros. Animationin tuottamiin animaatioelokuviin Scooby-Doo ja vampyyri (2003) sekä Scooby-Doo ja Meksikon hirviö (2003).
Aiheesta muualla

Scooby-Doo, Where Are You!, Scooby Doo 2. TV.com. Arkistoitu 12.6.2008. (englanniksi)
Nicole Jaffe. Voice Actor Profile at Voice Chasers. Arkistoitu 30.9.2007. (englanniksi)
Jinkies! We Finally found Nicole!. Velmadinkley.com. (englanniksi)
Nile City 105,6

Nile City 105,6 oli ruotsalaisen Killinggängetin tekemä televisiosarja. Sen ensimmäinen osa esitettiin Kanal 1 -kanavalla (nykyinen SVT1) 18. tammikuuta 1995.
Sarja kertoo Johan Rheborgin esittämästä Percy Nilegårdista, joka yrittää pyörittää radioasemaa erään paloaseman tiloissa. Paloasemaa johtaa Robert Gustafssonin esittämä transvestiittipalopäällikkö Greger. Henrik Schyffert esittää toimittaja Glenn Killingiä.
Nilakantha Somayaji

Nilakantha Somayaji (malajalamiksi നീലകണ്ഠ സോമയാജി, Nīlakaṇṭha Sōmayāji, hindiksi नीलकण्ठ सोमयाजि, Nīlakaṇṭha Somayāji; 1444–1544) oli intialainen matemaatikko ja tähtitieteilijä. Hän kirjoitti tähtitieteestä merkkiteoksen Tantrasangraha (1500).
Somayaji edusti niin kutsuttua Keralan koulukuntaa.
National Gallery of Art

| National Gallery of Art |
| --- | --- |


Tyyppi:  Taidemuseo, julkaisija, kansallismuseo, yleishyödyllinen yhteisö 
Sijainti:  Washington, D.C.
Perustettu:  1937
Johtaja:  Earl A. Powell III
Kotisivut:  www.nga.gov
Koordinaatit:  38°53′28″N, 77°01′12″W
 fiNational Gallery of Art 
    
National Gallery of Art on Washingtonissa Yhdysvalloissa toimiva taidemuseo. Museorakennus sijaitsee National Mall -kadun itäisessä päässä. Museon kokoelmiin kuuluu sekä eurooppalaista että amerikkalaista taidetta keskiajalta 1900-luvulle. Erityisesti siellä on paljon italialaisia renessanssiajan maalauksia, hollantilaista ja espanjalaista barokkitaidetta sekä ranskalaista rokokoota.
Museo perustettiin miljardööri Andrew W. Mellonin vuonna 1937 valtiolle lahjoittaman taidekokoelman ympärille. Mellonin lahjoitusvaroilla rakennettu, arkkitehti John Russell Popen suunnittelema uusklassinen rakennus valmistui vuonna 1941, jolloin museo myös avattiin. Alkuperäistä rakennusta laajennettiin vuonna 1978 I. M. Pein arkkitehtitoimiston suunnittelemalla lisärakennuksella, jota yhdistää alkuperäiseen rakennukseen maanalainen käytävä. Alkuperäinen rakennus tunnetaan nykyään läntisenä ja uusi osa itäisenä rakennuksena.
Aiheesta muualla

Kuvia tai muita tiedostoja aiheesta National Gallery of Art Wikimedia Commonsissa
Museon virallinen kotisivu (englanniksi)
Neung-sur-Beuvron

| Neung-sur-Beuvron |
| --- | --- |
 Saint- Denis’n kirkko
 vaakuna
 Neung-sur-Beuvron
 Koordinaatit: 47°32′10″N, 1°48′20″E 
Valtio:  Ranska
Alue:  Centre-Val de Loire
Departementti:  Loir-et-Cher
Arrondissementti:  Romorantin-Lanthenay
Pinta-ala:  
 – Kokonaispinta-ala:  63,0 km²
Väkiluku (2021):  1 260 
 – Väestötiheys:  20 as./km²
Kunnan numero:  41159
 
 Kunnan kotisivut 
Infobox OKVirheellinen NIMI-arvo: 
Neung-sur-Beuvron on kunta Ranskassa Loir-et-Cherin departementissa Centre-Val de Loiren alueella.  Se sijaitsee Beuvronjoen varrella, noin 21 kilometriä Romorantin-Lanthenayn kaupungista pohjoiseen.
Historia

Kaupungin paikalla oli yli 2000 vuotta sitten gallialainen linnoitettu kylä Noviodunum, joka oli rakennettu Beuvronjoen ja sen sivujoen Tharonnen yhtymäkohtaan. Tätä linnoitusta suojelivat maalinnoitukset, jotka ovat edelleen näkyvissä kaupungin itäosassa. Vuonna 52 eaa., Rooman miehityksen aikana, Vercingetorix taisteli siellä Caesarin legioonia vastaan. Caesar voitti gallialaisten vastarinnan, ja Noviodunumista tuli tärkeä roomalainen kaupunki maantieteellisen sijaintinsa ansiosta. Kylästä 2 km etelään rakennettiin temppeli, suihkulähde ja teatteri.
Aiheesta muualla

Kuvia tai muita tiedostoja aiheesta Neung-sur-Beuvron Wikimedia Commonsissa
Beuvronjoen ylittävä silta